Rozhodnutie Komisie
zo 17. decembra 1999,
ktorým sa mení a dopĺňa rozhodnutie 92/452/EHS ustanovujúce zoznam skupín na odber embryí a skupín na produkciu embryí schválených v tretích krajinách pre vývoz embryí hovädzieho dobytka do spoločenstva
(oznámené pod číslom dokumentu C(1999) 4535)
(Text s významom pre EHP)
(2000/51/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o zdravotných podmienkach zvierat, ktoré ovplyvňujú obchodovanie s embryami domáceho hovädzieho dobytka vo vnútri spoločenstva a ich dovoz z tretích krajín [1], naposledy zmenenú a doplnenú aktom o pristúpení Rakúska, Fínska a Švédska, najmä na jej článok 8,
keďže:
(1) Rozhodnutie Komisie 92/452/EHS [2], naposledy zmenené a doplnené rozhodnutím 1999/685/ES [3], ktorým sa ustanovuje zoznam skupín na odber embryí a skupín na produkciu embryí schválených v tretích krajinách pre vývoz embryí domáceho hovädzieho dobytka do spoločenstva.
(2) Príslušné veterinárne služby Kanady, Švajčiarska a Spojených štátov amerických požiadali o vykonanie zmien a doplnení v zoznamoch skupín úradne schválených na ich území pre vývoz embryí domáceho hovädzieho dobytka do spoločenstva; je preto nevyhnutné zmeniť a doplniť zoznam schválených skupín; Komisia obdržala záruky týkajúce sa dodržiavania požiadaviek stanovených v článku 8 smernice 89/556/EHS.
(3) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Zoznam týkajúci sa Spojených štátov amerických v prílohe k rozhodnutiu Komisie 92/452/EHS sa nahrádza zoznamom prílohy k tomuto rozhodnutiu.
Článok 2
V prílohe k rozhodnutiu 92/452/EHS:
- do zoznamu týkajúceho sa Kanady sa pridáva nasledujúca skupina:
- Číslo schválenia skupiny: E 1479
Adresa :
Embrun Veterinary Clinic, PO box 960
Embrun, Ontario
Veterinárny lekár skupiny: Dr Luc Besner
- do zoznamu týkajúceho sa Švajčiarska sa pridáva nasledujúca skupina:
- Číslo schválenia skupiny: CH-ET-1132
Adresa :
Cabathuler Markus
Tierarztpraxis, Embryotransfer
Plattastutzweg 14
CH 9476 Fontnas
Veterinárni lekári skupiny: Dr Fritz Reich, Dr Andreas Flükiger.
Článok 3
Toto rozhodnutie je adresované členským štátom.
V Bruseli 17. decembra 1999